text: রাঙামাটির কাউখালী উপজেলা স্বাস্থ্য কপ্লেক্সে পর্যাপ্ত চিকিৎসক ও জনবল নেই | একুশে টেলিভিশন
  প্রচ্ছদ / চট্টগ্রাম সংবাদ / রাঙামাটির কাউখালী উপজেলা স্বাস্থ্য কপ্লেক্সে পর্যাপ্ত চিকিৎসক ও জনবল নেই	রাঙামাটির কাউখালী উপজেলা স্বাস্থ্য কপ্লেক্সে পর্যাপ্ত চিকিৎসক ও জনবল নেই
  রাঙামাটির কাউখালী উপজেলা স্বাস্থ্য কপ্লেক্সে পর্যাপ্ত চিকিৎসক ও জনবল না থাকায় ব্যাহত হচ্ছে চিকিৎসা সেবা। দুরদুরান্ত থেকে রোগীরা চিকিৎসা না পেয়ে ভোগান্তির শিকার হচ্ছেন। চিকিৎসক সংকটের কথা স্বীকারও করেছেন সিভিল সার্জন। দ্রুত সমস্যা সমাধানের আশ্বাস দিয়েছেন তিনি।
  ১৯৮০ সালে রাঙামাটির কাউখালী উপজেলা সদরে প্রতিষ্ঠিত হয় ১০ শয্যার স্বাস্থ্য কমপ্লেক্সটি।
  ১৩ জন চিকিৎসকের জায়গায় এখন কাগজে কলমে আছেন ৮ জন। এর মধ্যে শুধুমাত্র একজন চিকিৎসক দায়িত্ব পালন করছেন, বাকিদের দেখা মেলে না। এছাড়া সেবিকা, ল্যাব টেকনেশিয়ানসহ বিভিন্ন পদেও রয়েছে লোকবলের অভাব। এতে ভোগান্তিতে পড়ছেন রোগীরা।
  এছাড়া সংস্কারের অভাবে স্বাস্থ্য কমপে¬ক্স ও এর সীমানা প্রাচীরের বিভিন্ন অংশে ভাঙন ধরেছে। কমপে¬ক্সের আউট ডোরে ঝুলছে তালা। নারী ও শিশু ওয়ার্ডে নোংরা ও দুর্গন্ধ। নিয়মিত চিকিৎসক ও পর্যাপ্ত ওষুধ না থাকায় ক্ষুব্ধ ভুক্তভোগীরা।
  সিভিল সার্জন অবশ্য জানিয়েছেন, বিষয়টি স্বাস্থ্য অধিপ্তরকে জানানো হয়েছে। দ্রুত সময়ের মধ্যে চিকিৎসক নিয়োগ দেয়ার আশ্বাস দিয়েছেন তিনি।
  পর্যাপ্ত চিকিৎসক নিয়োগ দিয়ে উপজেলাবাসীর স্বাস্থ্য সেবা নিশ্চিত করতে দ্রুত পদক্ষেপ নেয়ার দাবি স্থানীয়দের।